section_heading: Općenito
paragraph_text: Hrboki su udaljeni 7 km od naselja Barban, čijoj općini pripadaju, te otprilike 30 km od najvećeg istarskog grada Pule. Blizina mora ljeti privlači turiste, te Hrboki postaju sve više popularniji, pogotovo među njemačkim turistima. Naselje nije veliko, ima jednu trgovinu, seoski dom, igralište i boćalište. U posljednje vrijeme, u selu se razvija rekreacija, pogotovo biciklizam te briga o konjima. U blizini se nalazi Raški zaljev, gdje turisti odlaze na kampiranje i plivanje. Turisti traže osrednje skup smještaj, koji je lako dostupan - ima par apartmana u rasponu 3-4 zvjezdice.